Document ID: 32012D0251

NÕUKOGU OTSUS,
24. aprill 2012,
seisukoha kohta, mille Euroopa Liit võtab EMP Ühiskomitees seoses EMP lepingu II lisa („Tehnilised normid, standardid, katsetamine ja sertifitseerimine”) ja XX lisa („Keskkond”) muutmisega
(2012/251/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 114, artikli 192 lõiget 1 ja artikli 218 lõiget 9,
võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakenduskorra kohta, (1) eriti selle artikli 1 lõiget 3,
võttes arvesse Euroopa Komisjoni ettepanekut
ning arvestades järgmist:
(1)
Euroopa Majanduspiirkonna lepingu (2) (edaspidi „EMP leping”) II ja XX lisa sisaldavad tehnilisi norme, standardeid, katsetamist ja sertifitseerimist ning keskkonda käsitlevaid erisätteid ja -korda.
(2)
EMP lepingusse tuleks inkorporeerida Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist (3).
(3)
EMP lepingusse tuleks inkorporeerida Euroopa Parlamendi ja nõukogu 16. detsembri 2008. aasta määrus (EÜ) nr 1336/2008, millega muudetakse määrust (EÜ) nr 648/2004, et kohandada seda määrusega (EÜ) nr 1272/2008 (4).
(4)
EMP lepingusse tuleks inkorporeerida Euroopa Parlamendi ja nõukogu 16. detsembri 2008. aasta direktiiv 2008/112/EÜ, millega muudetakse nõukogu direktiive 76/768/EMÜ, 88/378/EMÜ ja 1999/13/EÜ ning Euroopa Parlamendi ja nõukogu direktiive 2000/53/EÜ, 2002/96/EÜ ja 2004/42/EÜ, et kohandada neid määrusega (EÜ) nr 1272/2008 (5).
(5)
EMP lepingusse tuleks inkorporeerida komisjoni 20. mai 2010. aasta määrus (EL) nr 453/2010, millega muudetakse Euroopa Parlamendi ja nõukogu määrust (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) (6).
(6)
EMP lepingusse tuleks inkorporeerida komisjoni 21. mai 2010. aasta määrus (EL) nr 440/2010 Euroopa Kemikaaliametile vastavalt ainete ja segude klassifitseerimist, märgistamist ja pakendamist käsitlevale Euroopa Parlamendi ja nõukogu määrusele (EÜ) nr 1272/2008 makstavate lõivude kohta (7).
(7)
Määrusega (EÜ) nr 1272/2008 tunnistatakse alates 1. juunist 2015 kehtetuks nõukogu direktiiv 67/548/EMÜ (8) ning Euroopa Parlamendi ja nõukogu direktiiv 1999/45/EÜ (9). Kuna kõnealused direktiivid on EMP lepingusse inkorporeeritud, tuleks kehtetuks tunnistamise arvesse võtmiseks nimetatud lepingut muuta alates 1. juunist 2015.
(8)
EMP lepingu II ja XX lisa tuleks vastavalt muuta.
(9)
EMP Ühiskomitees võetav liidu seisukoht peaks seepärast tuginema lisatud otsuse eelnõule,
ON VASTU VÕTNUD KÄESOLEVA OTSUSE:
Artikkel 1
Seisukoht, mille Euroopa Liit võtab EMP Ühiskomitees seoses EMP lepingu II lisa („Tehnilised normid, standardid, katsetamine ja sertifitseerimine”) ja XX lisa („Keskkond”) muutmise ettepanekuga, põhineb käesolevale otsusele lisatud EMP Ühiskomitee otsuse eelnõul.
Artikkel 2
Käesolev otsus jõustub selle vastuvõtmise päeval.
Luxembourg, 24. aprill 2012

Labels: 1
5
20
7
3
15